《八月初三日五更梦觉追记》
宋代·舒岳祥

林下青衫卸，尊前白发欹。
少年行乐事，暮景感伤时。
鍊药嫌长懒，观书悔已迟。
惜花心性在，时复一吟诗。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。